[ca] Aquest projecte, presentat en aquesta memòria, ha tingut com objectiu el disseny i la implementació d'un sistema de control i adquisició de dades d'un túnel de trànsit en un entorn interurbà, donant resposta a les necessitats principals requerides a nivell tècnic i normatiu. Durant les diferents fases del projecte, s'ha dut a terme un estudi i una anàlisi de la normativa vigent, així com de les pràctiques més habituals en aquest àmbit que han portat al disseny de la solució aquí exposada. S'ha inclòs com a part d'aquest estudi la participació en diferents cursos (3) de formació impartits per ITS Espanya, principal entitat reguladora en temes de mobilitat en l'àmbit nacional. La gestió de la xarxa viària de mobilitat inclou sistemes programari de control de trànsit que monitoren i controlen diferents dispositius de camp i són capaços de reaccionar davant de diferents esdeveniments o incidents que es poden produir. Dins del conjunt de sistemes de gestió de trànsit el cas de la gestió de túnels adquireix una rellevància especial a causa dels requisits de seguretat molt específics per a l'usuari que han de quedar coberts. Aquests requisits, i a diferència d'un sistema convencional per a àmbits urbans o interurbans, impliquen per imposició normativa la utilització de plataformes de control construïdes amb sistemes SCADA que aporten aspectes addicionals de seguretat i fiabilitat imprescindibles al voltant d'un túnel. L'objectiu és sempre maximitzar la seguretat de l'usuari. Per dur a terme el projecte s'han fet servir les eines necessàries per donar resposta als requeriments definits, que inclouen una capa superior de monitoratge i control implementada amb un sistema SCADA. De la mateixa manera, i davant de la lògica impossibilitat de poder gestionar un entorn real de túnel, s'ha desenvolupat una capa d'emulació que respon a l'activitat real esperada des dels diferents equips de camp normalment desplegats en un escenari real. Aquesta emulació inclou la capa de PLC, equips clau en qualsevol desplegament de sistemes a túnel, així com tots aquells elements, sensors i actuadors requerits per a la gestió dels diferents sistemes d'un túnel, descrits amb detall al llarg d'aquesta memòria.

[en] The objective of this project, presented in this report, has been the design and implementation of a control and data acquisition system for a traffic tunnel in an interurban environment, responding to the main needs required at technical and regulatory level. During the different phases of the project, a study and analysis of the current regulations has been carried out, as well as the most common practices in this field that have led to the design of the solution presented here. As part of this study, the participation in different training courses (3) given by ITS Spain, the main regulatory entity in mobility issues at national level, has been included. Mobility road network management includes traffic control software systems that monitor and control different field devices and are able to react to different events or incidents that may occur. Within the set of traffic management systems, the case of tunnel management takes on a special relevance due to the very specific safety requirements for the user that must be covered. These requirements, unlike a conventional system for urban or interurban environments, imply by regulatory imposition the use of control platforms built with SCADA systems that provide additional aspects of safety and reliability essential in a tunnel environment. The objective is always to maximize user safety. To carry out the project, the necessary tools have been used to respond to the defined requirements, which include a monitoring and control layer implemented with a SCADA system. Similarly, and given the logical impossibility of being able to manage a real tunnel environment, an emulation layer has been developed that responds to the real activity expected from the different field equipment normally deployed in a real scenario. This emulation includes the PLC layer, key equipment in any tunnel system deployment, as well as all those elements, sensors and actuators required for the management of the different tunnel systems, described in detail throughout this report.